William Christian (predikant)

William Christian (født 10. november 1856, død 11. april 1928) var en baptistpredikant fra Wrightville, Arkansas som i 1889 etablerte The Church of The Living God, den første kristne menigheten i USA som var inspirert av svart nasjonalisme. 

Christian fikk en åpenbaring i 1888, og skrev en katekisme som han distribuerte i sin egen menighet. Et hovedtema her er at både Abraham, kong David og Jesus var svarte, og at negrene i USA var direkte etterkommere etter Bibelens israelitter. 

Han ledet menigheten sammen med broren John Christian, men de to skilte lag i 1895, og ledet deretter hver sin menighet, begge med samme navn. Williams menighet kalte seg The Church of The Living God (Christan workers for fellowship). Brorens menighet Church of the Living God, the Pillar Ground of Truth for All Nations har et mer jødisk preg. 

 Tekster på norsk 
 Et utdrag fra hans katekisme er utgitt på norsk i antologien Svart Messias, 2011.

 Eksterne lenker 
 The Church of The Living God: Church history
 The Association of Religion Data Archives 

Kategori:Predikanter fra USA
Kategori:Afroamerikanere
Kategori:Religiøse lærere og filosofer representert i bokserien Verdens hellige skrifter
Kategori:Fødsler i 1856
Kategori:Dødsfall i 1928